Vacanță la munte pe timp de pandemie. Cât te costă un pachet de Crăciun pentru 2 persoane.
Pe Valea Prahovei, ai la dispoziție 1.000 de unități de cazare. Un pachet de Crăciun pentru 2 persoane, 3 nopți de cazare, 800 lei, în medie. Trei nopți la 3-4 stele, între 1500 și 2500 lei. Sunt hoteluri care oferă discount dacă rezervi până la finalul lunii noiembrie. HoReCa a investit în lămpi UV ca să purifice aerul din încăperi.
Știu că ți-e dor de o vacanță la munte. Și, pe măsură ce se apropie Crăciunul, dorința crește. Dar te ține pe loc teama de COVID. Da, sunt voci ale unor infecționiști care spun că vor fi focare în stațiunile montane. Dar autoritățile din aceste zone se bat cu pumnul în piept că iau toate măsurileca turiștii să fie protejați.Mădălina Bucur, corespondent Aleph News: "Înainte ca să alegi o vacanță este bine să analizezi situația din stațiuni. De exemplu, dacă vrei pe Valea Prahovei să știi că în județul Prahova incidența este de 7,5 îmbolnăviri la mia de locuitori. În Brașov e ceva mai mare – 8,2. La acest capitol mai bine stă Maramureșul, incidența este de 4, 16, iar în Suceava incidența este de 2,92. Așadar, ai putea să dai o fugă în Bucovina. "Care sunt ofertele și cu ce s-au pregătit hotelieriiMădălina Bucur, corespondent Aleph News: "Doar în Valea Prahovei sunt peste o mie de unități de cazare și pentru că numărul turiștilor s-a înjumătățit anul acesta, atunci hotelierii vin cu tot felul de discounturi, între 10-15%, doarr dacă îți rezervi sejurul zilele acestea. De exemplu, de Crăciun, la o pensiune pentru trei nopți de cazare pentru două persoane, plătești în medie 800 de lei. Sunt unii care promit și degustare de vin și foc de tabără, dar să nu-ți faci mari speranțe pentru că este foarte posibil ca autoritățile să interzică orice activitate de grup. Pe de altă parte, la hotelurile de 3 și 4 stele, prețurile variază între 1.500 și 2.500 de lei. În Poiana Brașov, prețurile sunt ceva mai mari, pentru 3 nopți de cazare pentru 2 persoane, prețurile variază între 2.000 și 3.500 de lei, iar la un hotel de 5 stele scoți din buzunar peste 5.000 de lei. ".